
ntequam Opiliones Laniatores vel Gonyleptoidea, in Chile adhine inventos 
A et partim a cl. Dr. MrcenazLsEN collectos, describam aut enumerabo, 
annotationes nonnullas de characteribus systematicis, ad genera aut familias 
hujus subordinis pertinentibus, facere velim. 

Superioribus in tractatibus characteribus familiarum quibusdam usus 
sum, quorum gravitas ab aliis autoribus non agnita esse videtur, credo, quod 
hos characteres nimis laconice commemoravi. In diagnosi familiarum 
commemoravi, si ,pars ulterior“ tarsi I in duos aut tres articulos divisa sit. 
Familia tam divergente Oncopodidarum Tuor. excepta, tarsi pullorum Lania- 
torum omnes bipartiti sunt. Cute mutata tarsi anteriores, I et I, bipartiti 
remanent, posteriores, III et IV, autem in articulos tres dividuntur, quod 
apex articuli citerioris a parte cetera multo majore articuli separatur et 
articulum liberum efficit, qui, familia Triaenonychidarum excepta, brevis 
est et brevis manet. Mutatione cutis, qua animal maturescit et ad faciem 
ultimam pervenit, articulus prior tarsorum I et II et articulus primus tarsorum 
IH et IV in numerum articulorum variabilem dividitur, qui numerus, si 
tres non superat, characterem speciei praestat, sed in eadem specie variat, 
si quattuor aut plures articuli adsunt, eo magis, quo major numerus est. 
Simul autem articulus tertius tarsorum III et IV in articulos duos dividitur 
(secundus autem integer remanet); articulus ulterior tarsi II in articulos 
duos aut tres aut — raro — quatuor dividitur, qui numerus speciebus ejusdem 
generis communis est. Articulus ulterior tarsi I in articulos aut duos aut 
tres dividitur — alios numeros nunquam vidi. Et in eadem familia idem 
numerus articulorum in ,parte ulteriore^ tarsi I semper adest. Ut dicere 
possum, partem ulteriorem tarsi I in omnibus speciebus familiae Cosmetz- 
darum C. L. Koon. Americae indigenarum — cujus familiae insignis multae 
species mihi notae sunt — tripartitam esse, sed bipartitam in omnibus 
speciebus mihi notis Assamiidarum extra Americam habitantium et familiam 
illam tam simulantium, ut ill. Karsch, genus Dampetri (ante quam familiam 
Assamiidarum fundaveram) describens, putaret, hoe genus ad familiam 


Cosmetidarum pertinere, — Si tarsum cujus Laniatoris spectes, facile videas, 
1* 

quot articulos utraque (aut quaeque) „pars“ tarsi habeat; nam articuli ejusdem 
partis inter se insigniter propius positi sunt quam articuli vicini „partium“ 
differentium!). Hanc rationem articulorum tarsalium reperi, non modo tarsos 
animalium adultorum et adolescentium et pullorum comparans, sed etiam 
exempla pullorum et animalium adolescentium habens, ad cutem mutandam 
parata, quorum in tarsis articulos novos videre potui. 

„Processum terminalem“ tarsorum III et IV illum processum, setas 
sensorias duas gerentem, nominavi, qui in animalibus adultis supra ungui- 
culos positus et inter unguiculos deorsum curvatus est). Hie processus 
etiam in omnibus speciebus ejusdem familiae, ut Cosmetidarum, adest aut, 
ut Assamiidarum, deest?). 

Lobus maxillaris coxae II etiam characterem familiarum praestat. Antea 
sane erravi dicens, lobum dictum in quibusdam familiis ab ipsa coxa cute 
molli separatum esse. Ill. autores, THORELL et Loman, recte dixerunt, hoc 
nusquam fieri. Sed in aliis familiis, ut Cosmetidarum et Gonyleptidarum, 
rudimentarius est hic lobus et nodulum praestat, angulum anteriorem et 
interiorem coxae occupantem; aliis in familiis, ut Zriaenonychidarum, hie 
lobus formam laminulae porrectae habet, quae sub lobum maxillarem coxae 
I plus minusve tenditur. 

Numerus sulcorum transversorum scuti dorsualis characterem familiarum 
non praebet, sicut antea putavi. Ill. TuorELL recte judicavit, scutum dor- 
suale segmentis abdominalibus prioribus semper quinque (praeter cephalo- 
thoracem) formatum esse. Animalia enim juniora cujusdam speciei vidi, 
in quibus ,limbus posterior^ et area quinta scuti cute molli inter se et ab 
areis prioribus partim (anomaliter) separaia erant. Quod manifesto de- 
monstrat, limbum posteriorem (et aream quintam) re vera segmenta esse. 
Deinde species plures, ut generis Eusarci (Perry) C. L. Koch, monstrant, 
suleum quartum, aream quartam (eminentiam magnam gerentem) ab area 
quinta dividentem, plus minusve evanescere. Quam ob rem haec differentia 
(si scutum sulcis transversis quattuor aut quinque divisum est) non tanti 
est, quanti ei antea attribui; non familias sed tantum genera separare potest. 


1) Inspice figuram tarsi III Pachyloidis uncinati (Naturhistorisk Tidsskrift. 3. Ser. 
vol. XII. Kjóbenhavn. 1879. Tab. I Fig. 10a). Individua sane vidi, in quibus numerus 
artieulorum partis ulterioris tarsi alterius (numquam utriusque) minor erat; semper 
autem apparuit, talem numerum anomalum esse, mutilatione et regeneratione sequente 
confectum. 

2) Inspice Figg. 10b et 11, l. c. 

3) Mitobatem discolorem et Ampherem spinipedem describens (Naturhist, Tidsskr. 3, 
XIV, 1884) dixi, hisce speciebus processum terminalem deesse. Erravi, quod postea 
vidi: adest, sed parvulus. — ,Stygno* valido (ibid.) autem processus terminalis deest; 
sed hoe animal ad genus Stygni (mihi tum incogniti) non pertinet, sed ad genus aliud, 
quod Stygnopsidem appellare nune propono. At genera Stygni et genera vicina pro- 
cessum terminalem habent. Stygnopsis valida non Africae sed Americae indigena est. 

Itaque familia Pachylidarum m. delenda et cum familia Gonyleptidarum 
C. L. Kocu conjungenda est. 

Jam C. L. Koch propter numerum eminentiarum majorum — duarum, 
unius, nullius — tuberis oculigeri et areae quartae scuti dorsualis (,,Hinter- 
brust^) genera distinxit, Quos characteres certo judico bonos, si numerus 
re vera differt. In eodem genere autem eminentiae dictae nune magnae, 
nune parvae sunt, nunc evanescunt. Si autem plane desunt, quot desunt? 
Una aut duae? Hane rem, quod ad tuber oculigerum pertinet, puto me 
ipsum dijudicare posse. Quum duae eminentiae majores tuber ornant, tuber 
ad latera versus altius quam in medio est, aut saltem non altius in medio 
quam ad latera versus; sed tuber una eminentia ornatum, ut intelligitur, in 
medio altius quam ad latera versus. Itaque dicendum esse puto, tuber 
oculigerum una eminentia (majore) carere, si in medio, sed duabus, si ad 
latera versus altius sit. Quae ratio momento hoc confirmatur: exemplum 
Acanthoproctae pustulaiae ab il. Loman descriptum eminentiis majoribus 
tuberis oculigeri, in medio altioris, caret; sed exemplum ejusdem speciei 
(processibus validis singulis limbi posterioris scuti et analis dorsualis insignis) 
jam diu cognovi, cujus taber tuberculo uno ornatum est et quod in nullo 
modo a genere Pachyli differt. In Pachyloide glabrione Low. forma tuberis 
oculigeri, eminentiis majoribus destituti, plane eadem est quae in Pachylo 
pustulato et quum ceterum species dictae generice non differre mihi videantur, 
non dubito, quin etiam Pachyloides glabrio generi Pachyli attribuendum sit. 

Si area quarta scuti dorsualis eminentiis majoribus destituta est, nullam 
rationem cognovi, qua haec res dijudicari potest, nisi fortuna duas species 
cui praestat, quarum, inter sese ceterum similium altera numerum eminentiarum 
praebet. Antea semel tantum tam felix fui: Pucrolia (Pachylus) minuta m. 
eminentiis dietis caret, sed Pucrolia armata m. eminentiam unam areae 


quartae demonstrat. 


Laniatores in Chile habitantes octo P. Grrvars (in Gay, C.: Historia 
fisica y politica de Chile. Zoologia. T. IV. 1849) primus descripsit. Hae 
descriptiones (etiam in WaLckENAER: Histoire naturelle des Insectes Aptéres. 
T. IV repetitae) tam parum sufficiunt, ut iis species vix vel non determinari 
possunt. Apud Gav species plurimae etiam delineatae sunt; et figuris sat 
bonis species plerumque agnosci possunt. lllud opus autem rarum esse 
videtur; ut in bibliothecis Hauniensibus non reperitur. Hoc opus antea, 
Berolini, vidi ejusque descriptiones excerpsi; nunc etiam photographiam 
tabulae benevolentia Dr's, W. MicHAELSEN accepi, qua vidi, me olim erra- 
visse, putantem Gonyleptem subsimilem GzRv. eam speciem esse, quam nunc 
intelligo esse G. asperatum Gury. Quo errore meo factum est, ut Poly- 

medes (G.) subsimilis in indice, ab ill. EucgxE Simon dato, Opilionum a cl. 
Dre. MicHaELSEN in Chile collectorum reperiatur. 

Nuper ill. J. C. C. Loman (Die Opilioniden der Sammlung Plate, in 
Zool Jahrb. Suppl. IV, Bd. II 1899) species novas sex descripsit. 


Fam. Triaenonychidae. 


1886 T'riaenonychoidae W.S.(Opiliones Australasiae,in L. Kocu: Die Arachniden Australiens. 
II, p. 57). 


Lobus maxillaris coxae II est lamina porrecta, marginem anteriorem partis 
durae lobi maxillaris coxae I circiter attingens. 

Palpi validi, processibus armati, quibus aculei (vel setae) laterales (apici 
propinqui, non autem apicales) impositi sunt. 

Scutum dorsuale (in generibus adhuc cognitis) sulcis transversis quinque, 
plerumque evanescentibus, divisum. 

Orifieia glandularum foetidarum processibus (quorum unus humilior lon- 
gissimus est) dorsualibus coxarum II obtecta. Emissaria liquoris foetidi 
secundum margines laterales scuti dorsualis ducta. 

Spiracula maxima, lunata, cancellata, nivea quia cancelli tubereulis micro- 
scopicis ornati sunt. 

Coxae IV (in generibus adhuc cognitis) paullum dilatatae. 

Pars ulterior tarsi I bipartita. (Pars ulterior tarsi II in generibus adhuc 
cognitis tripartita!) Articulus antepaenultimus (pars media) tarsorum 
III et IV saltem longior quam articulus paenultimus. 

Scopula et processus terminalis tarsis (posterioribus) desunt. 

Unguieuli (singuli) I et II simplices; III et IV singuli, processibus aduncis 
lateralibus binis (utrinque singulis) muniti. 

Species, adhuc paucae, per Africam meridionalem ?), Australasiam, partem 
occidentalem Americae meridionalis distributae. 


Annotationes. Lobus maxillaris coxae II in Triaenonyche (Valdiviensi) 
et Diasia marginem anteriorem partis durae lobi maxillaris coxae I attingit; 
in Acumontia (armata) Low. et Larifuga (Weber? Low. paullo ultra marginem 
eundem attingit. 

Ill. Lomas (l. c.) dixit, se orificia glandularum foetidarum observare 
non posse. Jure sane, quod modo dieto obtecta sunt. (In Acumontia armata 


1) In specimine altero Triaenonychis Valdiviensis pars ulterior tarsi II alterius tri-, 
alterius quadripartita. 

2) Lomax, J.C. C.: Beiträge zur Kenntnis der Fauna von Süd-Afrika. Ergebnisse 
einer Reise von Prof. Max Weser im Jahre 1894. IV. Neue Opilioniden von Süd- 
Afrika und Madagascar (Zool. Jahrb. XI. 1898, p. 515—531). 

Lom. processus dorsuales coxae II resecans, orificium vidi: rimam libratam, 
ipso margini scuti impositam.) 

Antea (l. c. p. 58) dixi, hac in familia calcaneos et astragalos arti- 
culatione conjunctos esse. Erravi, conditione haud bona pedum animalium, 
mihi tum cognitorum deceptus. In hac familia ut in omnibus Laniatorum 
familiis hae partes metatarsi articulatione spuria conjunctae sunt, itaque 
immobiles. 

Articulus antepaenultimus tarsi III in Larifuga Weberi Lom. et in Acu- 
montia armata Low. manifesto longior quam articulus paenultimus, in Tréaeno- 
nyche Valdiviensi et Diasia Michaclsenii paene aeque longus ac articuli 
ultimi duo simul sumpti. Articulus antepaenultimus tarsi IV in Larifuga Weberi 
manifesto longior est quam articulus paenultimus; in ceteris dictis paeue 
aeque longus ac articuli ultimi duo simul sumti. Articulus antepaenultimus 
tarsorum III et IV manifesto longior quam crassior est: in Larifuga Weberi 
circiter dimidio, in Acumontia armata et Diasia Michaelsenii paene duplo, 
in Triaenonyche Valdiviensi ultra quam duplo. 

Ceteris in familiis (Oncopodiidis exceptis) plantula tarsorum III et IV 
pullorum et animalium adolescentium pseudonychio et arolio instructa est; 
item animalia juniora unguiculos III et IV numquam pectinatos habent. — 
In animale adolescenti Triaenonychis Valdiviensis, arolium et pseudonychium 
desunt; unguiculi IIT et IV eodem modo constructi, quo unguiculi animalium 
adultorum. 


Gen. Triaenonyx. 
1886 Triaenonys W. S. (Opiliones Australasiae l. e. p. 58). 


Tuber oculigerum ex ipso margine anteriore scuti surgens, conicum, rotun- 
datum, eminentia majore una praeditum. 

Seutum dorsuale ante latum, angulis rotundatis, adversus coxas III vix 
angustius, deinde sensim aliquanto latius. Sulci transversi primus sat 
levis et quintus (aream magnam sextam limitans). manifestus; ceteri 
obsoleti. 

Area scuti prima (cephalothorax) manifesto, circiter dimidio, brevior quam 
ceters, posteriora versus sensim longiores, simul sumtae. Areae quarta et 
quinta eminentiis majoribus binis instructae; eminentiae dictae areae 
quartae paullo majores quam eminentiae ceterae. 

Sternum inter coxas III lineare, ante coxas III levissime dilatatum, et pone 
adversus limitem coxarum III et IV, in triangulum manifesto dilatatum !). 

Spiracula detecta. 


1) Formam sterni tantum in Tr. Valdiviens? animadverti. 

Antennarum articulus primus clavatus (parte incrassata non globosa). 
Palporum pars femoralis subeylindrica (vix compressa); pars tibialis leviter 
depressa; pars tarsalis perdepressa. 
Pedes I inermes. Pedes II omnium longissimi. 
Coxae IV coxis III paene duplo latiores, cum abdomine processibus ful- 
cientibus non conjunctae. 
Annotatio. Antea non intellexi, aream secundam scuti ordine 
granorum, fere in sulco transverso primo posito, indicatam esse. Itaque 
areas re vera quartam et quintam „tertiam“ et „quintam“ appellavi. 


Triaenonyx Chilensis n. sp. 


4,5 mm longa, unicolore rubicunda; eminentia tuberis oculigeri ceteris 
manifesto major est tuberculum; antennarum articulus primus inermis; pal- 
porum pars tibialis parte patellari paene duplo longior; processibus utrinque 
trinis armata; area quarta sucti eminentiis duabus, quam ceteris paullo 
majoribus; spatium, eminentias majores areae quintae separans, eminentiis 
duplo longius. Articuli tarsales 4; 12; 4; 4. 

Tuber oculigerum magnum, ante erectum, pone declive, tuberculo apicali 
uno obtuso et granulis paucis dispersis ornatum. Oculi magni, pro- 
minentes, fere apicales. 

Scutum sat alte convexum. Limbus anterior non discretus. Limbus lateralis 
latus, haud manifesto discretus, ordine interiore, e latere tuberis oculigeri 
exeunte, granulorum densorum ornatus, extra subtiliter coriaceus. 
Emissarium liquoris foetidi obsolete limitatum. Area prima granis dis- 
persis ornata; areae ceterae et segmenta dorsualia libera priora tria 
ordinibus singulis granorum ornata. Area quinta tuberculis paullum 
reclinibus, conicis, acutis duobus praedita, duplo brevioribus quam distantia 
interapicali. Segmenta anale dorsuale et ventralia omnia granulis ornata. 
Coxae granis et granulis praedita. 

Antennarum articulus primus supra et infra sublaevis; articulus secundus vix 
geniculatus, granis et granulis setigeris anterioribus ornatus, pone leviter 
convexus, sublaevis. 

Palporum pars trochanterica processibus superioribus duobus et inferiore 
uno munita. Pars femoralis supra convexa, femore I duplo crassior, 
processibus superioribus duobus et inferioribus quattuor (secundo robusto, 
duplo breviore quam diametro articuli, ceteris parvis, inter quos emi- 
nentiae pusillae adsunt) et interioribus quattuor armata, quorum duo 
citeriores superiores et duo ulteriores parvi inferiores. Pars patellaris 
granis setigeris interioribus fere apicalibus pusillis et exteriore uno 
perpusillo praedita. Pars tibialis processibus utrinque trinis armata, 
interioribus primo et secundo omnium maximis, tertio parvo. Pars 

tarsalis parte tibiali paullulo brevior, processibus utrinque trinis armata. 
Unguis robustus, paullum ineurvus, parte tarsali brevior. 

Pedes breviores, robustiores. Coxae IV tuberculis apicalibus exterioribus 
et interioribus singulis praeditae. Femora leviter arcuata et patellae et 
tibiae ubique granulata. Astragali I caleaneo quadruplo brevior; I 
perbrevis; IV caleaneo dimidio longior et spurie articulatus. Articuli 
tarsales: 4; (?—) 12; 4; 4. 

Differentia sexualis incognita. 

Unicolore fusco-rubicunda, 

Long. corp. 4,5; long. scuti 3,5; lat. seuti 3,25; pedes I 10; II 16; III ?; 
IV 15. 


Coll. Fonck. Chile, Puerto Montt. Specimen unicum vidi, marem (glande penis 
protrusa) in Museo Berolinensi asservatuin. 


Triaenonyx Valdiviensis n. sp. 


Cireiter 5,5 mm longa, variegate fusco-testacea; eminentia major 
tuberis oculigeri est granum; antennarum articulus primus inermis; palporum 
pars tibialis parte patellari vix dimidio longior, processibus utrinque trinis 
armata; calcaneus I duplo brevior quam astragalus. Articuli tarsales: 
4; 13; 4; 4. 

Tuber oculigerum magnum, ante erectum, pone declive, granis densis dis- 
persis ornatum, quorum unum in altero specimine ceteris manifesto majus. 
Oculi magni, prominentes, fere apicales. 

Scutum dorsuale sat alte convexum. Limbus anterior non discretus. 
Limbus lateralis latus, haud manifesto discretus, vitta interiore, e latere 
tuberis oculigeri exeunte, granorum minorum ornatus. Emissarium 
liquoris foetidi obsolete limitatum. Seutum totum subtiliter coriaceum. 
Area prima granis rotundatis sat densis, dispersis ornata; pars cetera 
scuti, limbum lateralem versus, eodem modo ornata; areae ceterae et 
limbus posterior ordinibus singulis irregularibus granorum majorum 
densorum, leviter conicorum, reclinium praeditae; in area quarta emi- 
nentiae duae vix majores adsunt, et in area quinta tubercula conica duo, 
distantia interapicali sextuplo (vel ultra) breviora. Segmenta dorsualia 
libera priora duo ordinibus singulis irregularibus granorum majorum 
leviter conicorum; tertium et anale ordinibus haud manifestis binis 
granorum similium ornata. Coxa IV et segmentum ventrale primum 
granis parvis sat parce dispersis; anale ventrale ordinibus duobus haud 
manifestis, pars posterior ventralis primi et ventralia cetera ordinibus 
singulis granorum majorum haud densorum. 

Antennarum articulus primus supra et infra sublaevis; secundus vix geni- 

culatus, granis setigeris sat densis anterioribus et posterioribus ornatus, 

quorum anteriora duo ceteris majora, subacuta. 

Palporum pars trochanterica processu superiore apicali medio acuto, intra 
quem processulus apicalis adest, et processulo inferiore obtuso munita. 
Pars femoralis femore I vix duplo crassior, curvata, ordine dorsuali 
medio processuum duorum (primi et tertii) et processulorum duorum 
(secundi et minoris quarti) et ordine inferiore processuum trium, quorum 
maximus, basi propinquus, diametro articuli plus quam duplo brevior, 
et processulis parvis interioribus duobus, apici propinquis, armata. 
Pars patellaris processulis interioribus duobus et exteriore parvo armata. 
Pars tibialis parte patellari vix dimidio longior, praeter granula inferiora 
densissima processibus robustis, breviter conicis, acutis, aculeum procul 
ab apice gerentibus, utrinque trinis armata, quorum maximus interior 
secundus diametro articuli brevior est. Pars tarsalis parte tibiali 
manifesto brevior, processibus ejusdem structurae paullo minoribus, 
utrinque trinis armata. Unguis parte tarsali non duplo brevior. 

Pedes haud robusti. Coxa I ordinibus inferioribus duobus processuum 
quaternorum instructa, quorum ulteriores bini ceteris duplo longiores; 
II ordine obliquo subapicali eminentiarum plus minusve majorum. 

Trochanter I spina debili inferiore una et dorsualibus processulo et 
tuberculo. Femur I ordine inferiore granorum magnorum setigerorum 
9—10 et grauis dorsualibus 8 praeditum. Tibia I eminentiis majoribus 
destituta. Femora omnia ordinibus sat regularibus granorum conicorum 
ornata. Patellae et tibiae omnes granis parvis. Astragali I calcaneo duplo 
brevior; II perbrevis; III subaeque longus atque caleaneus; IV spurie 
articulatus calcaneo triplo longior. Articuli tarsales 4; (10—) 13; 4; 4. 
Differentia sexualis: Palpi maris paullo majoris robustiores quam 

palpi feminae, Eminentiae inferiores subapicales coxae II sunt: in mare 

processus, in femina grana. 

Variegate fusco-testacea. Palpi et antennae et coxae fulvo-testacea. 
Venter fuscus. 

Lg. corp. 5,6; lg. seuti 5; lat. seuti 4,6; palpi 8,5; pedes I 11; II 16; 
LISTE: Vas: 

Animal junius: 4 mm longum. Articuli tarsales: 2, 2, 3, 3; sed 
articuli novi, sub cute consspicui: 4; 13—14; 4 (vix manifesti); 4. Tuber 
oculigerum majus et praesertim latius quam in animale adulto, eminentiis 
majoribus destitutum; oculi apicales. — Sulci transversi scuti dorsualis sat 
manifesti, quare videri potest, ordinem transversum granorum primum 
areae secundae impositum esse. — Palpi ejusdem formae qua in animale 
adulto; pars tarsalis tamen non brevior quam pars tibialis, et unguis parte 
tarsale duplo brevior; processus majores quam in adulto. 

Coll. Mich. 30. Chile, Valdivia, Putabla; 20. V. 93 (animal junius). 
Coll. Mich. 36. 5 5 TE D 2083 R 2): 


Gen. nov. Diasia. 


Tuber oculigerum ex ipso margine anteriore scuti surgens, conicum, rotun- 
datum, eminentia (vix) majore una praeditum. 

Scutum dorsuale ante latum, angulis rotundatis, adversus coxas III non 
angustius, deinde sensim paullo latius. Sulci transversi primus pro- 
fundus valde procurvus et quintus manifestus; ceteri obsoleti. 

Area prima scuti dorsualis permagna, aeque longa ac areae ceterae simul 
sumtae. Areae quarta et quinta eminentiis (in specie adhue cognita: 
vix) majoribus binis praeditae. 

Sternum inter coxas III lineare, ante eas vix latius, post eas breviter lateque 
triangulum. 

Spiracula detecta. 

Anfennarum articulus primus clavatus (parte incrassata non globosa). 

Palporum pars femoralis manifesto compressa; pars tibialis leviter depressa; 
pars tarsalis perdepressa. 

Pedes I inermes. Pedes If omnium longissimi. 

Coxae IV coxis III non duplo latiores. 


Ut e diagnose elucet, genus Diasiae a genere Triaenonychis vix, nisi 
magnitudine areae primae scuti dorsualis, differt. 


Diasia Michaelsenii n. Sp. 


Ultra 4 mm longa, fulva; eminentia major tuberis oculigeri est granum 
amplum nec altum; areae quarta et quinta granis binis, quam ceteris vix 
majoribus, praeditae; antennarum articulus primus processulo dorsuali, 
apici articuli propinquo, instructus; palporum pars tibialis paullo longior 
quam pars patellaris, processulis exterioribus tribus et interioribus duobus 
armata; calcaneus I triplo longior quam astragalus. Articuli tarsales 3; 
95 4; 4. 

Tuber oculigerum sat magnum, ante erectum pone multum declive, granis 
minoribus paucis dispersis et grano amplo nec alto apicali praeditum. 
Oculi magni, prominentes, fere apicales. 

Scutum leviter convexum, subtilissime coriaceum. Limbus anterior non 
diseretus. Limbus lateralis discretus, ordine interiore, e latere tuberis 
oculigeri exeunte, granorum anteriora versus sensim majorum et ante 
subconicorum, ornatus. Area prima scuti impressione lineari media 
longa et granis minoribus praedita, Areae ceterae ordinibus singulis 

granorum minorum rotundorum, quorum ordo primus minus manifestus. 
Areae quarta et quinta granis similibus, amplioribus vix autem altio- 
ribus binis ornatae, quae in area quinta latius a limbo laterali quam a 
sese separata sunt; quae grana areae quartae a sese minus late sepa- 
rata. Limbus posterior (s. area sexta) scuti et segmenta dorsualia 
libera priora tria ordinibus singulis granorum magnorum, et anale 
dorsuale granis paullo minoribus dispersis ornata. Coxae III et IV et 
segmentum ventrale primum granis haud densis; anale ventrale ordinibus 
duobus, limbus posterior segmenti primi et ventralia cetera ordinibus 
singulis granorum ornata, quae paullo majora sunt quam grana arearum 
scuti. 

Antennarum articulus primus ceterum sublaevis, processulo dorsuali, apici 
interiori propinquo, conico acuto instructus. Articulus secundus granis 
sat magnis anterioribus sat densis ornatus. 

Palporum pars trochanterica processulo superiore subapicali medio, acuto, 
intra quem tuberculum parvum apicale adest, et tuberculo inferiore 
obtuso munita. Pars femoralis femore I triplo erassior, praeter grana 
ordine dorsuali eminentiarum conicarum, vicissim majorum et minorum, 
armata, quarum prima est prosessus, subaeque longus atque diametros 
articuli, sed tertia et minor quinta sunt processuli; et processulis 
interioribus duobus armata, quorum apicalis manifesto minor est quam 
alter, apici propinquus. Pars patellaris processulis minoribus acutis 
exterioribus armata; intra inermis. Pars tibialis parte patellari paullo 
(non quarta parte) longior, processulis robustis acutis exterioribus tribus 
et interioribus processulis similibus duobus (primo et tertio) et tuber- 
culis acutis duobus (secundo et quarto) armata. Pars tarsalis processulis 
acutis utrinque trinis armata. Setae, processulis partium tibialis et tar- 
salis impositae, robustae subaeque longae ac ipsi processuli. Unguis 
paullo plus quam duplo brevior quam pars tarsalis. 

Pedes haud robusti. Coxae I et Il tuberculis et granis ornatae; I pro- 
cessulis minoribus inferioribus et anterioribus paucis (duobus vel tribus). 
Femora, patellae, tibiae granis praedita, quae in ordinem inferiorem 
femorum I et II disposita, majora sunt. Astragali I calcaneo triplo 
brevior; II perbrevis; III? (haud conspicue discretus); IV calcaneo 
paullo brevior. Articuli tarsales: 3; 9; 4; 4. 

Fulva; antennae et palpi saturatiores. Segmenta dorsualia libera et venter 
fusco-fulva. 

Long. corp. 4,2; lg. scuti 3,3; lat. scuti 3; palpi 5,5; pedes I 8; II 10,5; 

TOOL yee VEN] 


Coll. Mich. 30. Chile, Valdivia, Putabla; 20, V. 93. Specimen unicum, vero- 
similiter feminam. 

Fam. Gonyleptidae. 


1838 Gonoleptides Sunpuvarı (Conspectus Arachnidum. Lond. Goth. p. 34). 
1839 Gonyleptides C. L. Kocu partim (Uebers. d. Arachnidensyst. H. 2 p. 8). 
1879 Gonyleptidae E. Simon partim (Ann. d. L soc. Belg., Sep. p. 38). 

1884 Gonyleptoidae W. S. (Naturhist. Tidsskr. 3. R. Bd. XIV p. 600). 

1884 Pachyloidae W. S. (ibid. p. 623). 


Lobus maxillaris coxae II rudimentarius, nodulum praestat, angulum ante- 
riorem et interiorem coxae occupantem. 

Palporum partes tibialis et tarsalis spinis!) armatae. 

Orificia glandularum foetidarum detecta. Emissaria liquoris foetiti secundum 
margines laterales scuti dorsualis ducta. 

Spiracula maxima, lunata, cancellata, nivea, quia cancelli tuberculis micro- 
scopicis ornati sunt, 

Coxae IV plerumque valde dilatatae. 

Pars ulterior tarsi I tripartita. 

Tarsi I et II unguiculis singulis, III et IV binis instructi. 

Tarsi III et IV processu terminali instructi sed scopula destituti. 
Species numerosae per Americam distributae. 


Gen. Sadocus. 
1886 Sadocus W. S. (in L. Kocu: Die Arachniden Australiens II. p. 84). 


Palpi robusti; partes femoralis et tibialis (non multum) compressae; pars 
femoralis granis latis perhumilibus inferioribus munita, in apice dorsuali 
mutica; pars patellaris inermis; pars tarsalis compressa. 

Tuber oculigerum humile, eminentiis majoribus duabus praeditum, a mar- 
gine anteriore scuti paene aeque longe ac a sulco transverso primo 
separatum. 

Seutum dorsuale ante latum, post coxas III valde dilatatum, angulis poste- 
rioribus late rotundatis; sulcis transversis quattuor divisum, quorum 
priores duo suleo longitudinali conjuncti sunt. 

Sulcus transversus secundus scuti non bipartitus; area tertia leviter bi- 
penniformis. 

Area quarta scuti dorsualis eminentiis majoribus duabus instructa. 

Orifieia glandularum foetidarum lata, angulata, in medio leviter angustata. 
(Orificia urinaria manifesta.) 

Coxae IV valde dilatatae. 

Pars ulterior tarsi II tripartita. 


1) ,Spinam* eminentiam appellavi, aculeum apicalem gerentem. 

Unguieuli pedum simplices (non pectinati). 
Differentia sexualis magna, imprimis armatura pedum IV demonstratur. 


Sadocus polyacanthus (Gerv.). 


9—11 mm longus, colore variabilis, eminentiis plurimis scuti diaphanis; 
tuber oculigerum saltem duplo latius quam altius, processulis duobus prae- 
ditum; pars media limbi anterioris scuti late elevata processulis aut tuber- 
eulis, pars cetera granis magnis praeditae; limbi laterales processulis poste- 
rioribus singulis; area quarta processulis duobus, quam processulis tuberis 
paullo brevioribus aut iis subaequalibus; segmenta dorsualia libera secun- 
dum et tertium processibus binis; pars femoralis palporum spina interiore 
armata; calcaneus I astragalo plus quam duplo brevior; articuli tarsales: 
6; 11; 7; 8—9; processus terminalis gracilis brevis. — In mare coxa IV 
processibus duobus instructa, exteriore leviter biramo et interiore breviore; 
trochanter IV processu superiore apicali magno. 

1849 Gomyleptes polyacanthus Gervais (Gar: Hist. fis. y pol. de Chile. Zool. T. IV, Arac. 
Tb. I. Figg. 7 et 7b). 

1847 Gonyleptes polyacanthus Gervais (Ins. apt. T. 1V, p. 576). 

1886 9 Sadocus vitellino-suleatus W. S. (L. c. p. 85, Tb. VI Fig. 7). 

1899 $ Gonyleptes platei Loman (Zool. Jahrb. Suppl. IV Bd. IT p. 5 Tb. I Fig. 3). 

Deseriptioni meae anteriori haee ascribo: Pars media limbi anterioris 
scuti late elevata, processulis aut tuberculis duobus vel tribus vel quattuor 
quidem, plus minusve proclinibus, praedita; pars cetera granis utrinque 
trinis vel, rarissime, quaternis. Limbus lateralis leviter discretus, latus, 
ordine exteriore marginali granorum densorum, quorum postremus est pro- 
cessulus robustus acutus, et granulis paucis non ordinatim dispositis, 
ornatus. — Palporum pars tibialis spinis plerumque utrinque quinis 
armata, quarum exteriores prima (quae interdum deest) et tertia parvae, 
et quarta, in basi eum quinta (et interdum sexta pusilla) confluens, diametro 
articuli duplo longior. Pars tarsalis spinis plerumque utrinque quinis 
armata. — Femora processulis apicalibus dorsualibus destituta. — Cal- 
canei I astragalo plus quam duplo brevior; III aeque longus ac articulus 
tarsalis primus; II et IV articulo tarsali primo breviores. — Articuli tar- 
sales: 6; (10—) 11 (—13)?); 7 (—8); 8—9. Unguiculi magni. Processus 
terminalis brevis, gracilis. — Differentia sexualis: Seutum in mare 
latius e£ minus convexum quam in femina; eminentiae majores segmentorum 
dorsualium liberorum secundi et tertii minores in mare quam in femina. 
Articulus primus tarsi I feminae cylindricus, maris vix fusiformis. Coxa IV 
maris processibus exteriore procero, arcuato, leviter biramo (tuberculo in- 


1) In exemplo ab ill. Loman descripto: 14. 

feriore submedio praedito) acuto, infra acute carinata, carina prope basin 
elevata, et interiore robusto, subrecto, quam exteriore non duplo breviore, 
instructa (feminae processulis acutis). Trochanter IV maris femore duplo 
brevior, processu basali superiore brevi, robusto, obtuso, antrorsum directo, 
vix curvato, et processu superiore apicali, sat appresso, introrsum et sursum 
directo, obtuso, pollici humano flexo simili, majore quam processu coxali 
interiore (cujus ne vestigio quidem in femina adest) et tuberculo interiore 
apicali robusto (quod in femina paullo majus quam in mare est) instructus. 
Eminentiae inferiores (tubercula) femorum II et IV et tibiae IV maris 
apicem articuli versus et eminentiae superiores femoris IV maris basin 
articuli versus sensim aliquanto majores. Long. corp. d 10,5, 9 9,5; long. 
scuti d 9, 9 8,5; lat, scuti d. 11, 9 9; palpi d 10,5, 9 9,5; pedes I ¢ 24, 
9 20; II & 40, 9 38; III d 34, 9 30; IV d 46, 9 41. — Color magnopere 
variabilis: aut olivaceo-brunneus, sulcis scuti vitellinis, aut fusco-brunneus, 
aut brunneo-fuscus, aut niger; semper autem eminentiae scuti, eminentiis 
limbi lateralis et processulis areae quartae exceptis, luteae vel diaphanae. 
Exempla saturate colorata (etiam 9) macula pruinosa ornata esse solent, 
partem mediam tuberis oculigeri et partem mediam posteriorem areae primae 
occupante. 

Variatio: Area secunda scuti dorsualis ordine transverso granorum 
(neque granis duobus tantum) interdum ornata. 

Animal junius (Long. corp. 6; long. et lat. scuti 5,25; palpi 7,5). 
Palporum pars femoralis ab eadem parte animalis adulti non discrepans; 
pars tibialis spinis exterioribus tribus et interioribus quattuor armata, quarum 
exterior tertia diametro articuli duplo longior. 

Patria: Chile; secundum Gervais in provinciis meridionalibus sat 
communis, — Exempla sat multa vidi in provinciis Valdivia et Llanquihue 
et insula Chiloé capta. 


Coll. Mich. 41. Chile, Valdivia, Estaneilla; 9. IV. 93 (2 d et 2 9). 
Coll. Fonek. Chile, Puerto Montt (7 d et 3 9, in Museo Berolinense asservata). 


Sadocus guttatus n. Sp. 


10 mm longus, fusco-brunneus, sulcis scuti et guttis parvis multis 
arearum sordide violaceis, femoribus I, II, III luteis; tuber oculigerum 
duplo latius quam altius, processulis duobus praeditum; pars media limbi 
anterioris late elevata tuberculis duobus et pars cetera granis magnis 
utrinque trinis ornatae; limbi laterales processulis posterioribus singulis; 
area quarta scuti processulis duobos, paullo majoribus quam processulis 
tuberis oculigeri; segmenta dorsualia libera secundum et tertium processibus 
binis; pars femoralis palporum spina interiore armata; calcaneus I astragalo 

duplo brevior; articuli tarsales: 6, 11, 7, 8; processus terminalis gracilis, 
brevis. — In mare coxa IV processibus exteriore procero, vix biramo, et 
interiore breviore; trochanter IV processu superiore apicali magno in- 
structus. 

S. polyacantho valde affinis, ab eo hisce rebus tantum differt: 


Scutum. Pars media limbi anterioris late elevata, tuberculis (in specimine 
unico) duobus, acutis, fere porrectis; pars cetera granis magnis utrinque 
trinis praedita. Limbus lateralis latus, vix discretus, ordinibus duobus, 
exteriore granorum, quorum postremum est processulus acutus, et 
interiore sat manifesto granulorum ornatus. Processuli areae quartae 
processulis tuberis oculigeri paullo majores, spatio interapicali autem 
breviores. ; 

Caleanei I astragalo I duplo brevior; articulo tarsali primo II aequalis, 
IV subaequalis, III manifesto longior. Articuli tarsales: 6; 11; 7; 8. 

Fusco-brunneus, fere niger; processuli tuberis oculigeri paullo dilutiores. 
Sulei scuti et guttae parvae multae arearum (prima excepta) sordide 
violaceae. Palpi nigri, aculeis spinarum testaceis. Femora I, II, III 
lutea, basibus angustis et apicibus fuscis. 

Long. corp. 10; long. scuti 8,5; lat. scuti 9; palpi 10,5; pedes 123; II 42; 
III 33; IV 46. 


Coll. Carlos Rauch. Chile, Lebu (Specimen unieum vidi, marem, Museo Hauniensi 
a. el. medico W. Jessen datum). 


Sadocus (?) subsimilis (Gerv.). 


1849 Gonyleptes subsimilis Gervais (Gay. Hist. fis. y pol. de Chile. Zool. T. IV p. 25 
Arac. Tb. I Fig. 8). 
1847 Gonyleptes polyacanthoides Gervaıs (Warckenaer: Ins. Apt. T. IV p. 577). 


Species mihi incognita. Secundum Gervais: Ante tuber oculigerum 
eminentiae majores desunt; tuber oculigerum processulis (,espinas de 
mediana longitud^); limbus lateralis eminentia majore posteriore destitutus; 
areae seuti quarta processulis vel processibus duobus, ceterae (prima excepta) 
tuberculis binis (,dos 6 tres“) praeditae; segmenta dorsualia libera duo 
eminentiis majoribus binis!) ornata. 

Dijudieare non possum, uterum haec species generi Sadoc? an generi 
Gonyleptis attribuenda sit. Sed quum Gervais dicat, eam G. (Sadoco) 
polyacantho affinem esse, verisimile mihi videtur, cam ad genus Sadoci 
pertinere. 


) Figura 8 tamen eminentiam majorem solam demonstrat. 

Gen. nov. Lycomedes. 


Palpi robusti; partes femoralis non multum, tibialis et tarsalis manifesto 
compressae; pars femoralis granis latis perhumilibus munita, in apice 
dorsuali mutica; pars patellaris inermis. 

Tuber oeuligerum humile, eminentiis majoribus duabus praeditum, a mar- 
gine anteriore scuti paene aeque longe ac a sulco transverso primo 
separatum. 

Seutum dorsuale ante latum, pone valde dilatatum, angulis late rotundatis; 
sulcis transversis quinque divisum, quorum duo priores sulco longi- 
tudinali conjuncti, 

Suleus transversus secundus non bipartitus; area tertia vix bipenniformis. 

Area quarta scuti dorsualis eminentiis majoribus duabus instructa. 

Orificia glandularum foetidarum angulata, rimae sat angustae, quarum pars 
superior sola dilatata, esse videntur, quia labium anterius posteriori 
prominet. Orificia urinaria permagna, loco tumido imposita!), humiliter 
erateriformia, ab orificiis glandularum foetidarum sat longe remota. 

Coxae IV valde dilatatae. 

Pars ulterior tarsi II tripartita. 

Unguiculi pedum simplices (non pectinati). 

Differentia sexualis magna, imprimis armatura pedum IV demonstratur. 


Lycomedes asperatus (Gerv.). 


11 mm longus, fusco-brunneus (femina dorsualibus caesie pruinosis cruce 
et maculis magnis duabus posterioribus et lateralibus ornata); tuber ocu- 
ligerum processulis duobus praeditum; pars media leviter elevata limbi 
anterioris granis scabra; limbus lateralis granis densis dispersis ornatus; 
area quarta tuberculis duobus; segmenta dorsualia libera secundum et 
tertium eminentiis majoribus binis; pars femoralis palporum spina interiore 
armata; calcaneus I astragalo triplo brevior; articuli tarsales 6; 9—10; 7; 85 
processus terminalis parvus. — In mare coxa IV processu exteriore biramo; 
trochanter IV processu superiore apicali magno; femur IV subito arcuatum, 
processibus magnis interioribus duobus. 

1849 $ Gonyleptes asperatus Gervais (Gar: Hist. fis. y polit. de Chile. Zool. T. IV p. 26. 
Araen. Tb. I Fig. 9). 

1847 Gonyleptes asperatus Gervais (Ins. Apt. T. IV p. 577). 

Tuber oculigerum duplo latius quam altius, supra sat anguste excavatum. 

Processuli erecti acuti, paralleli, distantiae interapicali subaequales, inter 

se paullo latius quam a lateribus tuberis separati. 


1) Qua de causa quasi grana faeile videntur. 
Hamburger Magalhaensische Sammelreise, VI. 


bo 

Scutum paullum convexum, leviter reticulatum. Sulei transversi quartus 
et quintus suleo longitudinali levi interdum conjuncti. Limbus anterior 
non discretus; pars media leviter lateque elevata, turba granorum 
scabra; pars cetera ordine granorum ornata. Limbus lateralis latus, 
pone latissimus, per totam superficiem granis densis praeditus; emis- 
sarium liquoris foetidi distincte limitatum. Areae prima et secunda 
granis paucis dispersis, ceterae ordinibus singulis granorum paucorum 
ornatae. Tubercula areae quartae obtusa. Limbus posterior scuti et 
segmenta dorsualia libera priora tria interdum ordinibus singulis granu- 
lorum, plerumque autem granulis tantum binis, marginalibus, et emi- 
nentiis majoribus binis ornata, quae in limbo et segmento primo grana, 
in segmentis secundo et tertio tubercula aut processuli aut processus 
sunt; anale dorsuale granis duobus. Anale ventrale ordine uno (poste- 
riore) et ventralia cetera ordinibus singulis granulorum ornata; coxae 
sublaeves. 

Antennarum pars globosa articuli primi laevis. 

Palporum pars femoralis femore III paullo crassior, ordine inferiore grano- 
rum latorum perhumilium munita et spina interiore apici propinqua 
armata, paene duplo breviore quam diametro articuli. Pars tibialis 
spinis exterioribus septem, quarum prima et secunda et septima aut 
parvulae sunt aut desunt, et interioribus quinque aut sex armata; 
omnium longissima, exterior quinta, in basi cum sexta et septima con- 
fluens, diametro articuli paene duplo longior; interiores prima et quarta 
reliquis longiores. Pars tarsalis spinis utrinque quinis armata, quarum 
primae et tertiae ceteris longiores. Unguis procerus, aeque longus 
atque pars tarsalis. 

Pedes longiores, sat robusti. Femora I, II leviter, III sat arcuata, granis 
ubique ornata; in apice dorsuali mutica. Patella Ill. quam femur 
manifesto crassior. Calcanei I astragalo triplo brevior; articulo tarsali 
primo II duplo, UI vix, IV manifesto breviores. Articuli tarsales: 6; 
9—10 (—1); 71); (varo 7—)8. Processus terminalis recessus, parvus. 

Differentia sexualis: Scutum feminae leviter convexum, maris subplanum; 
limbi laterales feminae manifesto, maris vix discreti; eminentiae majores 
segmentorum dorsualium liberorum secundi et tertii sunt: feminae pro- 
cessus acuti, maris processuli aut tubercula subobtusa. Coxa IV maris 
processu exteriore sat procero, biramo, infra acute carinato, carina 
prope basin elevata, instructa (feminae processulo sat appresso). Tro- 
chanter IV maris longus (femore triplo brevior), processu superiore 
basali brevi, robusto, obtuso, antrorsum directo, vix curvato, et processu 


1) Tarsus DI alter exempli unius in articulos quinque (3 + 1 + 1) anomale divisus. 

superiore apicali, paullo breviore quam trochantere, obtuso, seorsum et 
introrsum directo, non appresso, pollici humane fere tenso simili (quorum 
ne vestigia quidem in femina adsunt) et tuberculo interiore apicali (in 
femina minore, non autem breviore) instructus. Femur IV feminae aeque 
arcuatum, tuberculis acutis inferioribus et interioribus praeditum; maris 
ultra medium subito fortiter arcuatum (supra concavum), processulis 
superioribus basi propinquis, processibus minoribus exterioribus apici 
propinquis, ordine interiore processuum intructum, quorum duo maximi 
diametro articuli triplo longiores; quae eminentiae omnes acutae sunt. 
Tibia IV maris tuberculis interioribus infra praedita, apicem articuli 
versus sensim longioribus. 


Fusco-brunneus. Dorsum feminae vittis latis, crucem formantibus, et maculis 
magnis posterioribus duabis lateralibus caesie pruinosis ornatum. Pro- 
cessuli tuberis oculigeri scuto dilutiores, fere testacei. Palpi et pedes 
anteriores corpore dilutiores. (Processus apicalis trochanteris IV maris 
ejusdem coloris, cujus ipse articulus.) 

Long. corp. (4) 11; long. scuti 9; lat. scuti 10,5; palpi 10; pedes I 20; 
II 37; HI 31; IV 43. 

Patria: Chile. Exempla viginti et duo, mares et feminas et animal 
junius vidi, septem in provincia Valdivia, quorum cl. Dr. MICHAELSEN 
quattuor cepit, et tria, mihi ab ill. E. Simon benevolentissime data. 

Variatio: Feminae unius spina interior partis femoralis palporum 
bigemina. 


Coll, Fonck. Chile, Puerto Montt (4, in Museo Berolinensi asservata). 
Coll. Mieh. 36. Chile, Valdivia, 16. IV. 93 (4). 

Coll. ?. Chile, Valdivia (3, mihi ab ill. E. Son benevolentissime data). 
Coll. Carlos Rauch. Chile, Lebu (3, in Museo Hauniensi asservata). 


Lycomedes ealcitrosus (Loman). 


1899 Discocyrtus calcitrosus Loman (Zool. Jahrb. Suppl. IV Bd. H p. 7 Tb. I Fig. 5, 
5a, 5b). 


Haee species mihi incognita L. asperato evidenter peraffinis est. Hisce 
in rebus, secundum descriptionem ill. Loman, differt: Scutum (maris) relative 
latius; pars femoralis palporum spinis interioribus duabus armata, quarum 
major diametro articuli paullo brevior (,nicht ganz so lang^); latera tuberis 
oculigeri secundum Fig. 5b fortiter declivia (in Z. asperato non declivia); 
eminentia dorsualis apicalis trochanteris IV maris diametro articuli 
longior. 


Patria: Secundum ill. Loman Chile (Corral). 
EJ 

Lycomedes funestus (Butler). 


13—15 mm longus (longitudine seuti 9— 9,5), fuscus, parte femorali 
palporum vitta inferiore lutea notata, eminentiis tuberis oculigeri et majoribus 
dorsualibus rubro-luteis; tuber oculigerum tuberculis obtusis duobus prae- 
ditum; pars media limbi anterioris leviter elevata granis magnis cylindricis 
duobus ornata; limbus lateralis ordine exteriore irregulari granorum et 
granulis interioribus paucis; areae secunda et quarta processulis binis, ceterae 
(prima excepta) et limbus posterior scuti et segmenta dorsualia libera tria 
priora granis majoribus binis; pars femoralis palporum tuberculo inferiore 
basali et spina interiore robusta armata; calcaneus I astragalo triplo 
brevior; articuli tarsales: 6; 11; 7; 8: processus terminalis parvas. — Maris 
coxa IN processu exteriore simplice (grano tamen inferiore basali praedito) 
instructa. 

1876 Gonyleptes funestis Burrer (Journ. o. t. Linn. soe. London XII p. 153 Tb. VIII 


Fig. 5). 
1899 Discocyrtus funestus Loman (Zool. Jahrb. Suppl. IV Bd. 2 p. 6). 


Coll. Mich. 41. Chile, Valdivia, Estancilla, 9, IV. 93 (1 d). 


Lycomedes bicornis (Gerv.). 


1849 Gonyleptes bicornis Gervais (Gay: Hist. fis. y polit. de Chile. Zool. T. IV p. 21 
Araen. Tb. I Fig 4d, 49, Ab). 


Species mihi ineognita. — Secundum explicationem ipsius tabulae dictae 
Figg. 4 „Gonyleptem acanthoptem“ praesentant. Quod autem sine ullo dubio 
falsum est. Nam G. acamthops secundum descriptionem, p. 21, ad genus 
Pachyli C. L. Koch evidenter pertinet; dicitur enim „intra oculos uni- 
spinigero*. — Gonyleptes bicornis melius descriptus est quam species plures, 
a Gervais descriptae; et descriptio G. bicornis figuris 4 congruit. Denique 
figurae dictae speciem generis Z4gcomedis evidenter praesentant. 

Hisce characteribus Lycomedes (Gonyleptes) bicornis agnosci verisimiliter 
potest: eminentiae majores tuberis oculigeri sunt magnae (processuli; ,un 
par de cuernecitos rectos y agudos“); eminentiae majores scuti dorsualis 
sunt parvae; limbus lateralis scuti granis parce ornatus (,muy poco gra- 
nosa*); segmentum liberum dorsi abdominis saltem unum pare eminentiarum 
majorum — ut videtur: non magnarum — praeditum; coxa IV maris pro- 
cessu exteriore biramo; trochanter IV maris processu superiore apicali, in- 
trorsum directo (aut curvato); femur IV maris rectum eminentiis magnis 
praeditum, quorum maxima basi femoris (,en su orijen“) imposita est. 


Patria: Chile. In locis humidis reipublicae vivere dicitur. 

Lycomedes (?) planiceps (Guér.). 


1830—1838 Gonyleptes planiceps Gu&urx (Iconographie du Règne Animal. T. IM). 

1842 Gonyleptes planiceps Gervais (Mag. de Zool. Arachn. Tb. ID. 

1844 Gonyleptes planiceps Gervaıs (Walekenaér: Ins. Apt. T. III p. 104). 

1849 Gonyleptes planiceps Gervais (Gay: Hist. fis. y polit. de Chile. Zool. T. IV p. 21 
Araen. Tb. I Fig. 10). 


Uterum haec species generi Lycomedis aut alio generi attribuenda sit, plane 
nescio. Descriptio enim et figura, a Gervais datae, nullo modo congruunt. 
Secundum descriptionem areae per longitudinem divisae sunt, quod figura 
non demonstrat. — Secundum figuram sulei transversi quinque adsunt. — 
Sed tuber oculigerum commune abesse dicitur; quod autem non solum in genere 
Lycomedis sed etiam in aliis generibus adest, ut Discocyrti et Gonyleptis 
(s. str.), — Si haec species determinari potest, eminentiae binae segmentorum 
dorsualium liberorum et pedum IV (maris) speciem indicabunt. 

Patria, secundum Gervais: Provinciae meridionales rei- 
publicae Chile, ut ad fretum Magellanicum. 


Lycomedes (?) Reedii (Butler). 


1876 Gonyleptes Reedi Burien (Journ. Linn. soc. London XII p. 154 Tb. VIII Figg. 3 
et 3a). 

Uterum generi Lycomedis an, forsitan potius, generi Discocyrti Houme. 
attribuenda sit hace species, mihi incognita, dijudicare non possum. Hl. 
BurLER sane dicit, hanc speciem affinem G. (Zycomedi) bicorni esse, sed etiam, 
eam ad tribum G. (Pachyli) curvipedis pertinere. 

Secundum ill. Burner: tuber oculigerum processulis duobus divergentibus 
praeditum; areae posteriores scuti granulatae (eminentiis majoribus neque 
commemoratis neque delineatis). Maris coxa IV processu exteriore magno 
simplice depresso; trochanter IV eminentiis majoribus exterioribus duabus; 
femur IV processibus tribus et patella IV processu procero instructa. 

Patria: Chile. 


Gen. nov. Balta. 


Palpi robusti, spinis tantum armati. Pars femoralis non processibus armata, 
Pars tarsalis compressa. 

Tuber oculigerum eminentiis (paullo) majoribus duabus praeditum. 

Scutum dorsuale post coxas III dilatatum, post coxas IV subrectangulum, 
suleis transversis quinque divisum. Sulcus transversus tertius, prae- 
sertim in mare, recurvus, quare area tertia in lateribus per longitudinem 


dilatata est. 

Area quarta scuti dorsualis eminentiis majoribus duabus praedita. 
Coxae IV valde dilatatae. 

Pedes haud longi; IV manifesto longiores quam II. 

Unguiculi pedum simplices (neque pectinati). 

Differentia sexualis magna, armatura pedum IV demonstratur. 


Hoc genus generi Discocyrti Dos, peraffine est, structura palporum 
et longitudine relativa pedum et partim habitu ab eo differens. 


Balta meridionalis n. sp. 


7 mm longa, fusco-castanea; tuber oculigerum humile, granulis ambobus 
praeditum; pars media limbi anterioris leviter elevata laevis; areae secunda, 
tertia, quarta ordinibus sat manifesto binis granorum ornatae, quarta tuber- 
culis humilibus rotundatis duobus; pars femoralis palporum intus inermis; 
calcaneus I articulo tarsali primo brevior; articuli tarsales: 5; 7; 6; 6; pro- 
cessus terminalis brevis gracilis. — Maris trochanter IV processu exteriore 
apicali eurvato instructus, aeque longo atque processu coxali, in apice inciso. 


Tuber oculigerum humile, triplo latius quam altius, duplo longius quam 
altius, praeter granula pauca dispersa granulis duobus paullo majoribus, 
obtusis. ornatum. 

Scutum leviter convexum. Sulcus transversus tertius fortiter recurvus. 
Limbus anterior leviter discretus, laevis; pars media leviter elevata, 
laevis. Limbus lateralis latus, ordine haud manifesto granorum ornatus, 
quorum plurima magna et humilia. Emissarium liquoris foetidi ante 
angustum, manifestum, pone obsoletum. Areae secunda, tertia, quarta 
ordinibus sat manifesto binis et area quinta, limbus posterior scuti, 
segmenta dorsualia libera tria priora ordinibus singulis granorum ornata; 
grana scuti post suleum transversum secundum sat magna. Area 
quarta tubereulis duobus, humilibus, rotundatis praedita. Anale dorsuale 
sublaeve. Coxae IV laeves; segmenta ventralia primum transversim 
rugosum, cetera laevia. 

Antennarum pars globosa articuli primi laevis. 

Palporum pars femoralis femore II vix crassior, grano inferiore medio 
munita, intus inermis. Pars tibialis robusta, vix compressa, spinis 
robustis utrinque quaternis armata, quarum maxima, exterior secunda, 
diametro articuli subaequalis, exterior quarta pusilla, interiores prima 
et tertia reliquis longiores, Pars tarsalis robusta, compressa, spinis 
exterioribus quattuor, quarum prima et tertia ceteris majores, et interi- 
oribus tribus sensim brevioribus armata. Unguis procerus, aeque longus 


atque pars tarsalis. 

Pedes perbreves, robusti. Femora I, II, III laevia; I et II leviter, III sat 
fortiter arcuata; omnia processulis apicalibus dorsualibus destituta. 
Calcanei I articulo tarsali primo brevior, longior quam crassior, ceteri 
crassiores quam longiores, IV brevissimus. Tarsus II perlongus, meta- 
tarso longior. Articuli tarsales: 5; 7; 0; 6. Processus terminalis brevis, 
gracilis. 

Differentia sexualis. Maris: Segmentum ventrale primum sub angulo acuto 
profunde emarginatum, quare spiracula fortiter oblique posita, potius 
intra quam pone concava. Coxa IV processu exteriore instructa, robusto, 
leviter compresso, leviter curvato, perobtuso, in apice leviter inciso. 
Trochanter IV perrobustus, paullo longior quam latior, tuberculo robusto 
exteriore basali, compresso, subtriangulo, et processu exteriore apicali 
valido, aeque longo atque processu coxali, leviter compresso, sursum et 
antrorsum curvato, obtuso instructus. Femur IV sat fortiter arcuatum, 
tubereulis superiore basali et exteriore apicali et ordine interiore tuber- 
culorum praeditum; quae omnia tubercula magna conica sunt. Tibiae III 
ordine inferiore, IV ordinibus inferioribus duobus tuberculorum acu- 
torum praeditae. 

Unicolore fusco-castanea, fere nigra. Pars trochanterica palporum et tro- 
chanteres I, IL III testacei, IV brunneo-rufus. 

Long. corp. 7; long. scuti 6; lat. scuti 5,5; inter apices coxarum IV 7,6; 
palpi 6; pedes I 10; II 15; III 13; IV 18. 

Coll. Mich. 62. Patagonia meridionalis, Tuesday bay; VIII 92 (F. Dees 1. 

marem et tres feminas). 


Coll.?. Patagonia meridionalis, ad fretum Magellanieum (Marem ill. E. Simon 
sub nomine Gonyleptides planicipitis mihi benevolentissime dedit). 

Annotatio. Quod ill. E. Sımon hane speciem ut G. planicipitem determi- 
navit, haec noto: Figura citata G. planicipitis manifesto demonstrat, hane 
speciem a specie nuper descripta differre: Scutum in G. planicipite non tam 
angustum quam in B. meridionali est; desuper inspecti (ut in figura citata) 
processus coxalis et trochantericus plane differenter apparent; trochanter IV 
G. planicipitis manifesto longior quam latior videtur; eminentiae magnae 
femoris IV maris multo majores in G. planicipite quam in D. meridionali sunt. 


Gen. Tumbesia. 


1899 Tumbesia Loman (Zool. Jahrb. Suppl. IV Bd. II p. 10). 


Hujus generis mihi ineogniti ill. Loman hane diagnosin dedit: 

Scutum convexum, fere laeve, sulcis transversis quattuor divisum est; ejus 
pars abdominalis rotundata, postice truncata, bis latior quam pars 
cephalothoracica; margo posticus dentibus duobus parvis tripartitus est. 

Palpi graciles spinis gracilibus armati. 

Tuber oculiferum eminentiis ambabus praeditum. 

Sulei transversi scuti duo anteriores sulco longitudinali conjuncti. 
Area quarta seuti eminentiis majoribus destituta. 

Coxae quarti paris valde dilatatae.* 


Qua e diagnosi apparere videtur, hoc genus generi Pachyloidis Horus. 
affine esse; numero suleorum transversorum scuti facile discernuntur. 


Tumbesia fuliginosa Loman. 


1899 Tumbesia fuliginosa Loman (l. e. p. 10 Tb. I Figg. 9 et 9a). 


Secundum ill Loman: Femina 8 mm longa, area prima scuti fusca, 
areae ceterae fusco-testaceae, fuliginosac vel fuscae, pedibus I, II, III testaceis; 
tuber oculigerum latum, processulis duobus praeditum; limbus anterior scuti 
processu robusto medio obtuso proclini; limbus lateralis subtiliter punetatus; 
areae parce granulatae; limbus posterior scuti et omnia segmenta dorsualia 
libera eminentiis majoribus acutis binis ornata, posteriora versus brevioribus; 
aprs femoralis palporum inermis; femur IV ordine inferiore eminentiarum 
majorum; artieuli tarsales 6; 8—10; 7; 7. 

Patria: Chile (Tumbes). 


Gen. Gonyleptes. 
1818 Gonyleptes Kinsv (Trans o. t. Linn. soc. London vol. XIX p. 450). 


Palpi graciles spinis gracilibus tantum armati. 

Tuber oculigerum eminentiis majoribus duabus praeditum. 
Scutum dorsuale suleis transversis quattuor divisum. 

Area quarta scuti eminentiis majoribus duabus ornata. 

Coxae IV valde dilatatae. 

Unguieuli pedum simplices (neque pectinati). 

Differentia sexualis magna, armatura pedum IV demonstratur. 


Gonyleptes docilis Butler. 


Mas 7 mm longus, cinnamomeus; tuber oculigerum granis magnis 
duobus ornatum; limbus anterior scuti processu medio suberecto instructus; 
area quarta granis majoribus duobus obtusis, sibi sat propinquis; limbus 
posterior et segmenta dorsualia libera omnia granis majoribus binis ornata; 
pars femoralis palporum intus inermis; calcaneus I articulo tarsali primo 
longitudine aequalis; artieuli tarsales: 6; 8; 7; 7; processus terminalis 

parvus. — Maris trochanter IV processu superiore apicali erecto, subrecto 

instruetus, qui processu coxali leviter biramo haud multo brevior est. 

1876 Gonyleptes docilis Buruer (Journ. o. t. Linn. soe. London XII p. 154 Tb. VIII 
Figg. 2 et 2a). 

1899 Gonyleptes docilis Loman (Zool. Jahrb. Suppl. IV Bd. II p. 8 Tb. 1 Fig. 1). 

Femina adhuc incognita. 


Coll. Fonck, Chile, Puerto Montt (mares duos vidi, in Museo Berolinensi asservatos). 


Gonyleptes processiger n. Sp. 


Mas 8,5 mm longus, brunneo-testaceus; tuber oculigerum humile, 
granulis duobus, vix majoribus quam ceteris praeditum; pars media limbi 
anterioris late elevata, inermis; ordo exterior granorum, limbo laterali im- 
positus, brevis; area quarta scuti processibus duobus leviter divergentibus; 
palporum pars femoralis spina interiore et pars tibialis spinis utrinque 
binis armatae; calcaneus I articulo tarsali primo brevior; articuli tarsales 
5323 0; 0; processus terminalis parvus. — Maris processus coxalis simplex. 
Tuber oculigerum humile, multo latius quam altius, supra vix excavatum; 

granulis sat dispersis ornatum, quorum duo ceteris vix majora. 

Scutum convexum. Sulei manifesti. Limbus anterior non discretus; pars 
media late elevata, granulis minutis ornata. Limbus lateralis latus, 
ordine exteriore (anteriore) granorum, suleum transversum secundum 
non attingente, et granulis parvis densis dispersis ornatus.  Orilicia 
urinaria orificiis glandularum foetidarum paullo tantum minora. Emis- 
sarium liquoris foetidi ante manifestum, pone autem a parte cetera limbi 
non limitatum. Areae granulis parvis densis dispersis ornatae. Pro- 
cessus areae quartae reclines, magni, procere conici, acuti, leviter diver- 
gentes, distantia interapicali duplo longiores. Limbus posterior scuti et 
segmenta dorsualia libera tria priora ordinibus singulis granulorum 
majorum ornata. Coxae IV et segmentum ventrale primum sublaevia ; 
segmenta ventralia cetera granulis minutis ornata. 

Spiraeula (saltem maris) fortiter obliqua, quod segmentum ventrale primum 
profunde excavatum est. 

Antennarum pars globosa articuli primi sublaevis. 

Palporum pars femoralis aeque crassa atque femur I, spina interiore apici 
propinqua armata, Pars tibialis vix compressa parte femorali non 
crassior, spinis parvis utrinque binis armata, quarum interiores altera 
basi, altera apici propinquae, et exteriores in basi confluentes, apici 
propinquae, ulterior pusilla, propior omnium maxima diametro articuli 
duabus partibus brevior. Pars tarsalis leviter compressa, aeque longa 

atque sed paullo tenuior quam pars tibialis, spinis utrinque trinis !) 
armata, apicem articuli versus sensim brevioribus. Unguis procerus, 
parte tarsali parte tertia brevior. 

Pedes breves, robusti. Femora vix arcuata; I granulis, III et IV granis 
ornata. Calcanei I astragalo manifeste crassior, articulo tarsali primo 
brevior; II aeque crassus atque longus; III crassior quam longior; 
IV astragalo manifeste tenuior, annulum apicalem obliquum angustum 
format. Tarsus IV brevis, tarso I paullo, tarso III non longior. Arti- 
culi tarsales: 5; ?; 6; 6. Processus terminalis parvus. Unguieuli IH 
et IV magni. 

Differentia sexualis (femina incognita): Maris coxa IV processu exteriore 
simplice, sat brevi et robusto, recto, apice brevissimo tantum subito 
deorsum curvato, acuto. Trochanter IV exterioribus, sese contigentibus, 
tubereulo brevi robusto compresso et processu apicali robusto, com- 
presso, oblique truncato, et interiore processulo gracili apicali acuto. 
Femora III et IV tibiaeque III et IV ordinibus inferioribus binis emi- 
nentiarum majorum acutarum praedita, apicem articulorum versus sensim 
majorum, quarum maximae sunt processuli. Metatarsi III levissime, IV 
manifesto arcuati. 

Unicolore brunneo-testaceus. Limbi laterales striis singulis (granorum) 
luteis notati, Metatarsi et tarsi testacei. 

Long. corp. 8,5; Ig. seuti 8; lat. scuti 7; distantia inter apices cox. IV, 8,5; 
palpi 7; pedes I 16; II ?; III 21; IV 29. 

Coll Fonek. Chile, Puerto Montt (Specimen unieum vidi, marem in Museo Beroli- 

nensi asservatum). 


Gonyleptes Karschii n. Sp. 


6 mm longus, fuscus, scutum et coxae IV maculis parvis dilutioribus 
variegata; tuber oeuligerum processulis parvis duobus praeditum; pars 
media limbi anterioris elevata granulis scabra; area quarta scuti processibus 
aut processulis duobus sibi propinquis; segmenta dorsualia libera tria 
priora (saltem feminae) eminentiis majoribus binis; pars femoralis palporum 
inermis; calcaneus I articulo tarsali primo subaequalis; articuli tarsales 6; 
8; 7; 7; processus terminalis brevis. — Maris processus superior trochanteris 
IV processu coxali leviter biramo longior; femur IV bis arcuatum pro- 
cessibus interioribus duobus; tibia IV processu interiore. 

Tuber oculigerum humile latum, latius quam longius, multo latius quam 
altius, supra non excavatum ; processulis parvis duobus sat late disjunctis, 


conicis subacutis, instructum, 


1) Pars tarsalis palpi alterius spinis exterioribus quattuor armata. 

Scutum leviter convexum, ubique reticulatum. Sulcus quartus semicircularis. 
Limbus anterior vix discretus, pars media late et sat alte elevata 
granulis scabra, Limbus lateralis sat latus pone dilatatus, granulis 
paucis ornatus, quorum altera ordinem exteriorem haud manifestum 
formant,  Emissarium liquoris foetidi subtilissimum. Areae granulis 
paucis, haud manifesto ordinatim dispositis; area quarta magna emi- 
nentiis majoribus duabus, sibi propinquis, margini posteriori areae sub- 
contiguis, fortiter reclinibus, robustis, conicis, obtusis, granulis parvis 
ornatis. Limbus posterior scuti et segmenta dorsualia libera priora 
tria ordinibus singulis granorum densorum ornata, quorum bina apud 
feminam manifesto, apud marem haud manifesto majora quam cetera. 
Anale dorsuale granis dispersis. Anale ventrale ordinibus duobus gra- 
norum ; coxae IV parce granulatae; ventrale primum rugosum; segmenta 
cetera ordinibus singulis granorum parvorum. 

Antennarum pars globosa articuli primi granulis parvis acutis, anteriore uno 
et posterioribus paucis supra ornata. 

Palporum pars femoralis subeylindrica, leviter curvata, aeque crassa atque 
femur IT, inermis. Pars tibialis compressa parte femorali duplo crassior, 
spinis exterioribus quinque, quarum tertia robusta, in basi cum quarta 
paene eonfluens, diametro artieuli plus quam dimidio longior, quinta 
pusilla, ceterae parvae, et interioribus quattuor armata, quarum prima 
et tertia longiores. Pars tarsalis compressa, spinis exterioribus octo 
et interioribus septem armata, quarum exteriores secunda et quinta et 
interiores prima et quarta longiores quam ceterae. Unguis procerus 
aeque longus atque pars tarsalis. Partes patellaris et tibialis granulis 
superioribus ornatae. 

Pedes sat graciles. Femora ubique granulata; I et II subrecta, III et 
(feminae) IV leviter arcuata. Calcanei I articulo tarsali primo sub- 
aequalis, II manifesto brevior; III vix longior quam crassior; IV crassior 
quam longior. Articuli tarsales!): 6; (7-)8; 7; 7. Processus termi- 
nalis brevis haud gracilis. Unguiculi III et IV longi, fortiter incurvi. 

Differentia sexualis: Mas major quam femina. Eminentiae majores areae 
quartae sunt: in mare processus, in basi contigui, in femina processuli. 
Coxa IN maris processu exteriore, extrorsum paullum directo, leviter 
biramo, cujus ramus superior brevis subacutus (feminae processulo sub- 
recto, acuto) et tubereulo robusto interiore leviter incurvo (feminae grano 
conico acuto, abdomini appresso, itaque difficili visu) instructa. Trochanter 
IV maris processu magno (longiore quam processu coxali) superiore, 
seorsum et antrorsum curvato, sat procero, vix acuto instructus (cujus 


1) Tarsi sat multi defuere. 

ne vestigium quidem apud feminam adest)  Femur IV maris bis 
arcuatum, praeter grana et duos processulos processibus interioribus 
duobus apici propinquis, subrectis, subacutis praeditum, quorum apicalis 
altero paullo longior. Patella IV maris processulis interioribus. Tibia 
IV maris praeter processulos dispersos processu interiore magno, triplo 
longiore quam diametro articuli. 

Fuscus. Seutum et coxae maculis parvis dilutioribus variegata. Membra 
testacea; pars propior femoris IV infuscata. Tibia IV feminae annulis 
duobus fuscioribus haud manifestis notata. 

Long. corp. d 6 (9 61/4); long. scuti d 5,5 (9 49/4); lat. scuti 5,5; inter- 
apices coxarum IV 8; palpi 5,5; pedes I 10; II 18; HI 14; IV 20. 

Variatio: Pars tarsalis palpi alterius speciminis unius spiuis interioribus 
quinque armata. 


Coll. Fonck. Chile, Puerto Montt (Exempla quinque vidi, duos mares et tres 
feminas, in Museo Berolinensi asservata). 


Gonyleptes frontalis n. sp. 


Femina 6 mm longa, fusca, paene nigra; tuber oculigerum processulis 
parvis duobus praeditum; pars media limbi anterioris elevata tuberculis 
suberectis duobus, pars cetera tuberculis proclinibus quattuor; area quarta 
scuti processulis robustis duobus reclinibus, sibi propinquis instructa; limbus 
posterior scuti et segmenta dorsualia libera priora tria (saltem feminae) emi- 
nentiis majoribus binis; pars femoralis palporum inermis; calcaneus I sub- 
aeque longus ae articulus tarsalis primus; articuli tarsales 6; 9; 7; 7; pro- 
cessus terminalis parvus. 

Tuber oculigerum multo latius quam altius, supra non excavatum, pro- 
cessulis parvis duobus conicis subacutis praeditum, altioribus quam ipso 
tubere. 

Scutum leviter convexum. Sulcus transversus quartus semicircularis. 
Limbus anterior ad latera versus manifesto discretus, tuberculis utrinque 
binis, supra palpos positis, inter sese propinquis, proclinibus, conicis, 
obtusis praeditus; pars media late et sat alte elevata, praeter grana 
pauca tuberculis duobus suberectis obtusis ornata. Limbus lateralis 
latus, pone dilatatus, granis inaequalibus dispersis praeditus. Emis- 
sarium liquoris foetidi distincte limitatum, pone dilatatum. Areae reti- 
culatae, paucis granis et granulis dispersis. Processuli robusti areae 
quartae suleo transverso quarto subcontigui, sibi propinqui, fortiter 
reclines, conici, obtusi, granulati. Limbus posterior et segmenta dor- 
sualia libera tria priora ordinibus singulis granorum densorum, anum 
versus majorum et eminentiis majoribus binis praedita, anum versus 

sensim majoribus, ita ut primae sint tubercula parva, postremae autem 
processuli. Anale dorsuale granis, partim magnis, dispersis. Coxae IV 
et segmentum ventrale primum rugosa; coxae parce granulatae; ven- 
trale anale ordinibus duobus, ventralia cetera ordinibus singulis granorum 
ornata, ad posteriora et latera versus majorum. 

Palporum pars femoralis subeylindrica, leviter curvata, aeque crassa atque 
femur III, inermis. Pars tibialis compressa, parte femorali dimidio 
crassior, spinis exterioribus quinque, quarum quinta pusilla et secunda 
ceteris minor, et interioribus quattuor, quarum prima et tertia ceteris 
longiores; omnium maxima, exterior tertia, in basi cum quarta paene 
confluens, diametro articuli duplo longior. Pars tarsalis compressa spinis 
exterioribus novem et interioribus octo armata, quarum secundae et 
exterior sexta et interior quinta ceteris longiores. Unguis procerus 
parte tarsali manifesto brevior. Partes patellaris et tibialis granis 
superioribus ornatae. 

Pedes graciliores. Femora ubique granulata; I et II subrecta, III et IV 
(feminae) leviter arcuata. Calcanei I articulo tarsali primo longitudine 
subaequalis; II et III vix longiores quam crassiores, IV aeque crassus 
atque longus. Articuli tarsales: 6; 9; 7; 7. Processus terminalis 
recessus, parvus, paullo longior quam crassior. 

Differentia sexualis: Mas incognitus. Feminae coxa IV processulo robusto 
exteriore subrecto, arcuto, et tuberculo interiore conico, acuto, abdomini 
appresso itaque difficili visu. Trochanter IV tuberculo gracili interiore 
apicali. Femur, patella, tibia IV granis ubique et ordinibus inferioribus 
tubereulorum praedita. 

Fuscus, fere niger. Membra sordide testacea ; femur IV fuscum, patella et 
tibia IV infuscatae, 

Long. corp. 6; lg. et lat. scuti 5,5; palpi 7; pedes I 10,5; II 15; III 13; 
EVO 


Coll. ?. Chile? (Patria incerta; nullo modo autem dubito, quin haee species Chile 
indigena sit. Specimen unieum vidi, feminam in Museo Hauniensi asservatam). 


Gonyleptes depressus Loman. 


Secundum ill. Loman: Femina 8 mm longa, fusca, suleis scuti flaves- 
centibus; pars media limbi anterioris elevata, 2—3 eminentiis majoribus 
(,Zühnchen*) praedita; limbus lateralis ordine exteriore granorum ornatus, 
quorum unum, adversus suleum transversum tertium positum, ceteris 
majus; area quarta processibus duobus instructa, longis, proceris, reclinibus, 
sese apice contingentibus; pars femoralis palporum inermis; articuli tarsales: 
6; 10—12; 7; 7. 

1893 Gonyleptes depressus Loman (Zool. Jahrb. Suppl. IV Bd. II p. 4 Tb. 1 Fig. 2). 

Patria: Chile (Corral). 

Haec species, mihi incognita, Gonylepti Karschü et G. frontali evidenter 
affinis est. 

Annotatio. Illustri Loman G. docilis et G. depressus juxta G. Platei 
(= polyacantho GzRv.) in unum genus vix conjungendi videntur. Idem 
mihi videtur. Sed Kirpy, genus Gonyleptis fundans, species tantum tres 
cognoverat: G. aculeatum, G. horridum et G. scabrum. G. aculeatus ad 
genus Pachyli C. L. Koch pertinet; G. scaber, mihi incognitus, ad genus 
Discocyrti verisimiliter pertinet. Ita solus G. horridus in genere Gonyleptis 
manet. Sed G. polyacanthus, neque G. docilis et G. depressus, a G. horrido 
tantum differt, ut ad idem genus referri non debeat. Ea ipsa de causa 
genus Sadoci fundaveram. 


Gonyleptes modestus Gerv. 


1849 Gonyleptes modestus Gervais (Gav: Hist. fis. y pol. de Chile. Zool. T. IV p. 28). 
1847 Gonyleples modestus Gervais (WarckxsaEn: Ins. Apt. T. IV p. 576). 

Puto, impossibile esse, hane speciem agnoscere. Nam delineata non est, 
et in verbis — etiam latioris descriptionis Hispanicae — nihil est, quod 
characterem securum dabit. 

Patria: Chile; ad fretum Magellanicum. 


Gen. Pachylus. 


1839 Pachylus C. L. Kocn (Uebers. d. Arachnidensyst. Fase. II p. 12). 

1884 Gyndes et Pachylus W. S. (Naturhist. Tidsskr. 3 R. XIV. pp. 637 et 639). 

1899 Gyndes, Pachylus, Pachyloides, Acanthoprocta Loman (Zool. Jahrb. Suppl. IV Bd. II 

pp. 8, 9, 10 et 12). 

Palpi mediocres, spinis tantum armati. 

Tuber oculigerum altius in medio quam in lateribus, eminentia majore una 
(aut nulla) praeditum. 

Scutum dorsuale sulcis transversis quinque divisum, post coxas Ill fere 
orbieulare, ab apicibus coxarum IV usque ad marginem posteriorem 
subrectangulum. 

Área quarta scuti eminentiis majoribus duabus ornata aut, plerumque, 
destituta. 

Orificia glandularam foetidae et urinariae separata. 

Coxae IV valde dilatatae. 

Unguiculi pedum simplices (neque pectinati). 

Differentia sexualis magna, armatura pedis IV et interdum armatura ab- 
dominis demonstratur. 

Annotatio. Genus Gyndis, Pachylo ceterum simile, fundaveram, quod 
area quarta scuti in speciebus Pachyli, mihi tum cognitis, eminentiis majoribus 
destituta, sed in Gynde Reinhardii eminentiis majoribus (processibus brevibus) 
duabus praedita est. Feminam hujus speciei non cognovi. Secundum ill. 
Loman area quarta etiam maris G. pulchelli tuberculus conicis humilibus 
duobus, feminae autem punctis elevatis vix conspiciis praedita est. In 
Pachylo Martensii eadem area, ceterum laevis, utriusque sexus grana fere 
plana demonstrat. His de causis censeo, genera Gyndis et Pachyli conjungenda 
esse, quod differentia evanescit. — In prooemio jam dixi, qua de causa 
censeam, Acanthoproctam Lox. et Pachyloidem glabrionem Low. ad genus 
Pachyli referendas esse. 


Pachylus Chilensis (Gray). 


11 mm longus, rufo-(d) aut piceo-(9) brunneus; processus tuberis 
oeuligeri acutus paullo longior quam ipsum tuber; pars media limbi 
anterioris inermis non elevata; limbus lateralis ordinibus tribus eminentiarum 
ornatus; areae scuti granis magnis, pone permagnis praeditae; segmenta 
dorsualia libera tria priora granis permagnis aequalibus; pars femoralis 
palporum spina interiore debili armata; caleaneus I vix longior quam 
crassior; articuli tarsales 5; 7; 6; 0; processus terminalis gracilis unguiculis 
triplo brevior. — Maris limbus posterior scuti fere plani et segmentum dor- 
suale liberum primum granis majoribus binis ornata; coxa IV processu 
exteriore magno biramo instructa. 

1833 Gonyleptes Chilensis Gray (Animal Kingdom. Tb. XX Fig. 2). 
1830—1838 Gonyleptes curvipes Gutnis (Iconogr. du Règne Animal T. LIL Arach. 
Tb. IV Fig. 5) 

1839 Pachylus granulatus C. L. Koch (Die Arachniden. T. VII p. 20 Fig. 548). 
1844 Gonyleptes curvipes Gervais (WanckusAEn: Ins. Apt. T. Ill p. 104 Tb. 46 Fig. 1). 
1849 Gonyleptes curvipes Gervais (Gay: Hist. fis. y polit. de Chile. Zool. T. IV p. 20 

Arachn. Tb. I Figg. 5 et 6). 
1877 Pachylus granulatus Toast, (Periodico Zool. T. II. Buenos Aires P. 213). 


1884 Pachylus Chilensis W. S. (l. e. p. 639). 
1899 Pachylus Chilensis Loman (Zool. Jahrb. Suppl. IV Bd. H p. 9). 


Patria: Chile et respublica Argentina et Uruguay. (Inter 
exempla, quae vidi, mas unus in Museo GopErrRov asservatus, ad „Kap- 
stadt^ captus esse dicitur; quod autem rectum esse nullo modo credo.) Plus 
quam septuaginta exempla, in Chile collecta, vidi, 

Coll, Mich. 7. Chile, Valparaiso, Salto; 20. V. 93. 
Coll. Mieh. 12. Chile, Valparaiso; 15. V. 93. 
Coll. Breitbarth. Chile, Valparaiso; 1894. 


Coll. Eberhardt. Uruguay, Montevideo (Marem et feminam, in Museo Hamburgensi 
asservata). 

Ad descriptionem anteriorem meam addo: Tuber oculigerum vix latius 
quam longius, granis paucis ornatum; processus ab ipso tubere vix limitatus, 
proclinis, acutus, ipso tubere paullo longior. — Femora in apice mutica. 
Calcanei I vix longior quam crassior, II crassior quam longior; III et IV 
annulum perbrevem apicalem obliquum formantes. Articuli tarsi II: 7(-8). 


Pachylus Martensii n. Sp. 


6—7,5 mm longus, dilute castaneus, nitidus; tuber oculigerum tuber- 
culo obtuso praeditum, manifesto humiliore quam ipso tubere; pars media 
limbi anterioris inermis vix elevata; limbus lateralis ordine granorum 
ornatus; areae laeves; segmenta dorsualia libera secundum et tertium praeter 
grana processulis singulis instructa; pars femoralis palporum inermis; cal- 
caneus I crassior quam longior; articuli tarsales 5; 6; 6; 6; processus ter- 
minalis robustus perbrevis; unguiculi longi. — Maris scutum inerme; 
trochanter IV processu superiore lunato instructus, non breviore quam pro- 


cessu coxali simplice. 


Tuber oeuligerum cum suo tuberculo leviter procline, manifesto latius quam 
longius et quam altius, a tuberculo suo conico obtuso manifestissime 
limitatum, tubereulo (plerumque plus quam) dimidio altius. Supra 
utrumque oculum adest coronula dimidia eminentiarum, quarum una, 
anterior superior, ceteris major; ceterae oculum facile effugiunt. 

Seutum corporis sat robusti paullum convexum, Limbus anterior discretus, 
ordine granorum remotorum praeditus; pars media vix elevata, ante 
praeceps. Limbus lateralis convexus, ordine submedio granorum 
ornatus. Emissarium liquoris foetidi obsolete limitatum. Areae laeves; 
quarta tamen granis fere planis, vix manifestis, duobus ornata. 
Limbus posterior scuti et segmenta dorsualia libera tria priora ordinibus 
singulis granorum praedita; grana limbi humilia, grana segmentorum 
secundi et tertii conica; quae segmenta processulis singulis reclinibus 
robustis, conicis, subacutis, priore majore quam posteriore. Anale dor- 
suale granis dispersis; coxae et pars media segmentorum ventralium 
laeves; latera segmentorum granulis et granis ornata. 

Bulla spiraculi leviter elevata. 

Antennarum pars globosa articuli primi granulo, posteriore et fere exteriore, 
supra ornata. 

Palporum pars femoralis aeque crassa atque femur III, intus inermis, punctis 
elevatis setigeris inferioribus duobus praedita. Pars tibialis spinis 
exterioribus tribus et interioribus quattuor armata, quarum exterior 
secunda ceteris multo longior, diametro articuli paullo aut vix brevior 

est. Pars tarsalis spinis exterioribus quattuor et interioribus tribus 
armata, apicem articuli versus brevioribus. 

Pedes breves, robustiores. Femora arcuata; femur et tibia IV eminentiis 
manifestis ornata. Tibia IV ordinibus inferioribus duobus eminentiarum 
majorum praedita, exteriore integro, quum interior apicem versus modo 
adsit, cujus eminentiae tres iis ordinis exterioris majores.  Calcanei 
brevissimi, erassiores quam longiores. Articuli tarsales: 5; 6(-); 6; 6. 
Unguiculi III et IV longi, paullum curvati, processu terminali robusto 
brevi circiter triplo longiores. 

Differentia sexualis: processuli segmentorum dorsualium maris paullo minores 
quam feminae. Coxa IV maris processu exteriore simplice instructa, 
retrorsum directo, leviter flexuoso, subacuto (feminae tuberculo). 
Trochanter IV processu superiore apici propinquo lunato, seorsum et 
antrorsum eurvato, obtuso, in tuberculum basale anterius producto, pro- 
cessui coxali longitudine aequali, sed quam eo tenuiore (cujus ne vesti- 
gium quidem apud feminam adest) et tuberculo interiore apicali in- 
structus. Femur IV feminae apicem versus ordinibus exteriore et 
interiore tuberculorum paucorum et processulo interiore apicali arcuato; 
maris praeter eminentias easdem autem majores, ordine obliquo exteriore 
submedio granorum densorum et processu interiore medio leviter arcuato, 
erassiore et paullo breviore quam processu coxali et paullo breviore 
quam interiore apicali arcuato. Patella IV maris processu interiore 
procero areuato. Tibia IV maris leviter arcuata; eminentiae inferiores- 
interiores sunt: in femina tubercula, in mare processuli. 

Unicolore dilute castaneus, nitidus. Pedes brunneo-testacei; metatarsi et 
tarsi testacei. 

Long. corp. d 6, 9 7,5; lg. scuti d 5,5, 9 6,5; lat. scuti ¢ 5, 9 5,5; palpi 
d 4, 9 45; pedes I gd 8, 9 7,5; II 12; III 10,5; IV d 15, 9 14. 


Coll. Fonck. Chile, Puerto Montt (mares quattuordeeim et feminae sedecim, in 
Museo Berolinensi asservata). 

Coll P. Dusén. Patagonia oecidentalis, Rio Aysen (femina una et animal 
adolescens unum in Museo Holmiensi asservata). 

Coll. P. Dusén. Respublica Argentina, Ensenada (femina una et animal 
adolescens unum in Museo Holmiensi asservata). 


Variatio: Segmentum dorsuale liberum tertium marium quattuor non 
processulo sed tuberculo aut grano magno ceteris non majore praeditum. — 
Palporum pars tibialis spinis exterioribus raro quattuor et interioribus raro 
quinque armata. — Femur IV maris carina interiore saepe praeditum, basi 
propinqua, granis magnis confluentibus formata. 

Variatio anomalus: Maris unius (cui palpi et pedes 1 II, III defuere) 


area quarta scuti granis magnis duobus praedita: segmenta dorsualia libera 
Hamburger Magalhaensische Sammelreise. VI. 8 

secundum et tertium eminentia majore destituta; patella TV processibus in- 
terioribus duobus instructa. 


Pachylus pulchellus (Loman). 


Secundum ill. Loman: 4,5—5,5 mm longus, fuscus; tuber oculigerum latum 
nec altum, processulo („Zahn“) brevi praeditum; area quarta scuti maris 
tubereulis („Höcker“) duobus, humilibus conicis, feminae punctis elevatis 
duobus ornata; limbus posterior scuti ct segmenta dorsualia libera ordinibus 
singulis tuberculorum conicorum obtusorum; pars femoralis palporum inermis ; 
articuli tarsales 5; 6; 6; 6. — Maris coxa IV processu exteriore robusto sim- 
plice, femur IV processulis inferioribus duobus et tibia IV processulis tribus 
interioribus, apici propinquis, instructa. 

1889 Gyndes pulchellus Loman (Zool. Jahrb. Suppl. IV Bd. 2 p. 8). 

Patria: Chile (Corral). 


Pachylus pustulatus (Loman). 


Mas 9 mm longus, fuscus, pedibus testaceis; tubereulum magnum tuberis 
oculigeri obtusum, ipso tubere manifeste humilius; pars media limbi an- 
terioris alte tumida tuberculo medio et granis duobus praedita; limbus lateralis 
ordinibus exteriore granorum et interiore granorum minorum ornatus; areae 
granis ordinatim dispositis; palporum pars femoralis intus inermis et pars 
patellaris in apice superiore-interiore breviter conice producta; caleaneus T 
aeque crassus atque longus; articuli tarsales incrassati 5; 8; 0; 6; processus 
terminalis sat robustus. — Maris coxa IV tubereulo magno, brevi robusto, 
in apice leviter inciso praedita; limbus posterior scuti et anale dorsuale 
processibus permagnis singulis instructa. 


1899 Acanthoprocta pustulata Loman (Zool. Jahrb. Suppl IV Bd. IL p. 12 Tab. I 
Figg. 10, 10a, 10b). 


Patria: Chile (Corral) secundum ill. Loman. 


Coll. ? Chile? (Marem unicum vidi, sine dubio e Chile orientem, in Museo Hauniensi 
asservatum). 

Annotatio. Ill. Loman putat, suum specimen esse feminam, quod 
autem magnopere dubito. Differentia sexualis hujus speciei verisimiliter 
eadem est, quae in Pachylo aculeato Kirpy et Pachyloide uncinato m. 
reperitur: in femina processus limbi lateralis aut limbi posterioris aut 
segmenti dorsualis liberi desunt, qui marem ornant. — In specimine, ab ill. 
Loman descripto, eminentia major tuberi oculigero deest, Auctores futuri 
dijudieabunt, quid hae in re typieum huic speciei sit. 

Pachylus glabrio (Loman). 


Femina 8 mm longa; corpus et pedes IV ad apices tibiarum fusca, 
membris ceteris testaceis, nigro retieulatis; tuber oculigerum inerme; pars 
media limbi anterioris sat alte elevata; limbus lateralis granis amplis hu- 
milibus, quorum postremum est granum magnum conicum; areae granis 
inaequalibus amplis deplanatis; segmenta dorsualia liberum secundum tuber- 
culis robustis duobus et anale tuberculo medio simili praedita; pars femoralis 
inermis; calcaneus I paullo longior quam crassior; articuli tarsales 5; 6—7; 


0; 0; processus terminalis acutus paullo longior quam crassior. — Mas 

incognitus. 

1899 Pachyloides glabrio Loman (Zool. Jahrb. Suppl. IV Bd. II p. 9 Tb. I Figg. 8 
et 8a). 


Patria: Chile. Quilpué sec ill. Loman. 


Coll. Mich. 41. Chile, Valdivia, Estancilla; 9. IV. 93 (Feminas duas vidi. — In 
altero speeimine tuber oculigerum grana rotundata duo, in altero tria, quorum 
unum submedium, demonstrat.) 


Pachylus acanthops (Gerv.). 


1849 Gonyleptes acanthops Gervais (Gax: Hist. fis. y pol. de Chile. Zool. T. IV p. 22, 
non Tb. I Fig. 4). 


Species mihi incognita. — Videtur, ipsum Gervaıs hac de specie multum 
erravisse: ut supra (p. 20) demonstravi, descriptio et figura 4 eandem 
speciem uon representant; sed etiam Grrvats (Insectes Aptéres T. IV p. 556) 
speciem „Gonyleptem acanthopodem" appellat et dicit, se hane speciem jam 
in volumine III (p. 103) ejusdem libri descripsisse. Sed G. acanthopus 
Quoy et Gaimarp, hoc in loco commemoratus, est species plane differens, 
eadem enim species, quam Kirsy Gonyleptem horridum appellavit. — Etiam 
ipsa verba descriptionis G. acanthoptis obscura sunt. Dicitur enim: , Est 
eadem species, quae G. acanthurus [= Pachylus aculeatus Kirsy]; oculos 
in basi eminentiae rectae et acutae non habet, sed eminentiis similibus in 
parte posteriore dorsi et in angulis posterioribus - exterioribus cephalo- 
thoracis [i. e.: scuti dorsualis] caret“.!) Sed in Pachylo aculeato Kırsy limbus 
posterior scuti dorsualis processu uno medio instructus et lateralibus desti- 
tutus est. 

E verbis descriptionis tamen mihi videtur, G. acanthoptem speciem 
peculiarem esse, quae hisce notis, e descriptione citata excerptis, verisimiliter 


1) „Lo mismo que el G. acanthurus, este no tiene los ojos en la basa de una 
salida recta y aguda, pero earece de salida igual à la parte posterior del cuerpo sobre 


el dorso y en el ángulo postero-esterno del cefalotorax:“. 
3* 

determinanda est: Paene ejusdem magnitudinis, cujus P. Chilensis, viridescens, 
eminentiis scuti et pedum IV pallidis; area quinta sulco per longitudinem 
ducto divisa; areae scuti granis haud magnis parce ornatae, seriatim dis- 
positis. Maris coxa IV eminentia exteriore minore instructa (quae in femina 
deesse — verisimiliter injuste — dicitur); femora IV vix arcuata, eminentiis 
magnis destituta esse videntur. 

